Probleme de informatică – clasa a X-a
Cuprins
STRUCTURI REPETITIVE	1
VECTORI	2
VECTORI DE FRECVENȚĂ	4
MATRICI	5
FIȘIERE	6
SORTARE	8
DIVERSE	9


[bookmark: _Toc193461911][bookmark: _GoBack]STRUCTURI REPETITIVE
1.Implementați un program în C++ care citește un număr natural n (n>1) de la tastatură iar apoi citește n numere întregi. Programul va determina și afişa valoarea minimă din cele n.

2.Implementați un program în C++ care citește un număr natural n (n>1) de la tastatură iar apoi citește n numere întregi. Programul va afişa câte din cele n numere sunt pare.

3.Implementați un program în C++ care citește un număr natural n (n>1) de la tastatură iar apoi citește n numere reale. Programul va determina și afişa media elementelor pozivite din cele n. Dacă toate cele n elemente sunt negative se va afișa un mesaj.

4.Implementați un program în C++ care citește un număr natural n (n>1) de la tastatură iar apoi citește n numere naturale. Programul va afişa pentru fiecare din cele n numere dacă este prim sau nu.

5.Implementați un program în C++ care citește un număr natural n (n>1) de la tastatură iar apoi citește n numere naturale. Programul va afişa câte din cele n numere sunt palindrom.

6.Implementați un program în C++ care citește un număr natural n (n>1) de la tastatură iar apoi citește n numere naturale. Programul va afişa diferența dintre cel mai mare și cel mai mic număr din cele n.

7.Implementați un program în C++ care citește două numere naturale n1 și n2 (n1>0 și n2>0) de la tastatură. Programul va afişa toate numerele întregi dintre n1 și n2 care au suma cifrelor egală cu 8.

8.Implementați un program în C++ care citește două numere naturale n1 și n2 (n1>0 și n2>0) de la tastatură. Programul va determina și afişa rezultatul expresiei n1n2 fără a folosi funcția pow.

9.Implementați un program în C++ care citește două numere naturale n și k (n>0 și k>0) de la tastatură. Programul va afişa primele k numere divizibile cu 3 și >=n.

10.Implementați un program în C++ care citește două numere naturale x și n (x>0 și n>0) de la tastatură. Programul va afişa primele n numere mai mari sau egale cu x care au cifrele de la stânga la dreapta în ordoine crescătoare.

Ex_1: x=20; n=3;
Se vor afișa numerele: 23 24 25

Ex_2: x=778; n=10;
Se vor afișa numerele: 789 1234 1235 1236 1237 1238 1239 1345 1346 1347

1.Implementați un program în C++ care citește un număr natural n (n>1)  de la tastatură iar apoi citește cele n numere reale ale unui tablou unidimensional format din numere reale. Programul va afişa:
a)  elementele din vector în ordinea citirii lor
b)  elementele din vector în ordinea inversă citirii lor
c)  suma elementelor din vector
d)  media elementelor din vector
e) valoarea minimă din vector
f)  elementele care sunt strict mai mari decât media elementelor
g) numărul de elemente mai mici decât media elementelor
h) elementele din vector după ce acestea au fost ordonate descrescător  

2. Implementați un program în C++ care citește un număr natural n și cele n numere naturale ale unui vector (tablou unidimensional). Programul va afişa:
a) divizorii fiecărui element din vector
b) cifra de control a fiecărui element
c) primul element prim din vector; dacă vectorul nu conține nici un număr prim se va afișa mesajul “Nu conține numere prime”
d) elementele vectorului după ce acestea au fost ordonate crescător după cifra zecilor
e) răsturnatul fiecărui element din vector
f) elementele palindrom din vector; dacă nu conține elemente palindrom se va afișa mesajul “Nu conține numere palindrom”
g) vectorul obținut după eliminarea numerelor pare

3.Implementați un program în C++ care citește un număr natural n de la tastatură (n>1), construiește și afișează:
a)un vector V1 format din primii n termeni ai șirului: 3,6,9,12,15,…..
b)un vector V2 format din primii n termeni ai șirului: 1,4,7,10,13,…..
c)un vector V3 format din primii n termeni ai șirului lui Fibonacci: 1, 1, 2, 3, 5, 8, 13, 21, 34….. care are primii doi termeni egali cu 1 (V3[1]=1, V3[2]=1) iar ceilalți termeni se obțin astfel V3[k]=V3[k-2]+V3[k-1].
d)un vector V4 format din primii n termeni ai șirului: 1, 3, 7, 15, 31, 63, 127, …

4. Scrieţi un program C++ care citeşte de la tastatură un număr natural n (0<n≤100) şi cele 3*n elemente ale tabloului unidimensional v, numere naturale cu cel mult patru cifre fiecare.
Tabloul este împărţit în trei zone, cu câte n elemente fiecare: prima zonă conţine primele n elemente din tablou, a doua zonă conţine următoarele n elemente din tablou, restul elementelor fiind în zona a treia. Programul va interschimba elementele zonei unu cu elementele zonei trei şi va afişa pe ecran toate elementele tabloului, astfel transformat, separate prin câte un spaţiu.
De exemplu, pentru n=3 şi v=(1 2 3 4 5 6 7 8 9), se va afişa pe ecran :
7 8 9 4 5 6 1 2 3

5. Scrieți un program C++ care citește un număr natural n și cele n numere întregi ale unui vector P. Programul va afișa pe ecran de câte ori a fost folosită fiecare cifră în scrierea elementelor din vector.
Ex: dacă n=4  P={123, 237, 7870, 3081} atunci programul va afișa:
0 de 2 ori
1 de 2 ori
2 de 2 ori
3 de 3 ori
7 de 3 ori
8 de 2 ori

6.Implementați un program în C++ care citește din fișierul DATE.IN de pe prima linie un număr natural n (1 < n < 5000) iar de pe a doua linie citește n numere naturale care vor fi salvate într-un tablou unidimensional.
Programul va scrie în DATE.OUT pe câte o linie:
a)	cele n elemente ordonate descrescător
b)	de câte ori apare primul din cele n elemente în tablou
c)	numărul de elemente pare
d)	valoarea minimă impară din tablou
e)	elementele tabloului după ce din elementele formate din cel puțin 2 cifre a fost eliminată cifra unităților
f)	frecvența de apariție a fiecărei cifre

7. Implementați un program în C++ care citește din fișierul DATE.IN de pe prima linie un număr natural n apoi construiește în memorie (și scrie pe câte o linie în fișierul DATE.OUT separate cu virgulă între ele):
a) primele n numere naturale impare
b) primele n pătrate perfecte ( 1, 4, 9, 16, 25, …)
c) primele n numere formate din minimum 2 cifre pentru care cifra unităților este strict mai mică decât cifra zecilor
d) primele 2*n numere naturale care sunt divizibile cu 3 dar nu sunt divizibile cu 5
e) cele mai mari n numere naturale formate din 4 cifre care au suma cifrelor = 15

8. Implementați un program în C++ care citește din fișierul DATE.IN de pe prima linie un număr natural n (1 < n < 5000) iar de pe a doua linie citește n numere reale care vor fi salvate într-un tablou unidimensional. Să se scrie în DATE.OUT pe câte o linie a fișierului:
a) media aritmetică a elementelor negative din tablou
b) elementele tabloului după ce elementele de pe pozițiile pare (cu excepția ultimului element dacă acesta se află pe o poziție pară) au fost înlocuite cu media aritmetică a vecinilor
c) elementele tabloului ordonate descrescător
d) elementele pozitive din tablou ordonate crescător
[bookmark: _Toc193461913]VECTORI DE FRECVENȚĂ
1.Implementați un program C++ care citește un număr natural n (n>1)  de la tastatură iar apoi citește n numere naturale (fiecare număr este format din cel mult 2 cifre). Programul va afişa de câte ori apare fiecare din cele n elemente.
Ex: dacă se citesc: n=5 și apoi cele n numere citite sunt: 13  21  34  21  14
Atunci programul va afișa:
13 – 1 ori
14 – 1 ori
21 – 2 ori
34 – 1 ori

2.Implementați un program C++ care citește un număr natural n (n>1) de la tastatură iar apoi citește n numere naturale (fiecare număr este format din cel mult 2 cifre). Programul va afişa care este cel mai mic număr de 2 cifre care este mai mare decât toate cele n numere și nu se află printre cele n. Dacă nu există un astfel de număr atunci se va afișa NU.
Ex1: dacă se citesc: n=5 și apoi cele n numere citite sunt: 13  21  34  21  14
Atunci programul va afișa: 35 (deoarece valoarea maximă din cele n numere este 34)
Ex2: dacă se citesc: n=7 și apoi cele n numere citite sunt: 95 99 13  21  34  21  14
Atunci programul va afișa: NU (deoarece valoarea maximă din cele n numere este 99)

3.Implementați un program C++ care citește un număr natural n (n>1)  de la tastatură iar apoi citește n numere naturale (fiecare număr este format din maxim 3 cifre). Programul va afişa numerele care apar cel mai des și de câte ori apar.
Ex: dacă se citesc: n=9 și apoi cele n numere citite sunt: 13  21  34  21  14  34  21  34 58
Atunci programul va afișa:
21 de 3 ori
34 de 3 ori

4.Scrieți un program C++ care citește un număr natural n (1 < n <= 1000) de pe prima linie a fișierului DATE.IN. Programul citește apoi cele n numere naturale de pe a doua linie a fișierului și afișează poziția ultimului element din cele n care conține cifra cea mai frecvent apărută printre cele n numere.
Ex: dacă DATE.IN are următorul conținut:
7
15 23 505 14 45 501 89
Atunci programul va afișa 3 deoarece pe a 3-a poziție se află numărul care conține de 2 ori cifra 5 cu frecvența de apariție a cifrei 5 de 5 ori printre cele 7 numere aflate pe a doua linie a fișierului.

1.Implementați un program în C++ care citește de la tastatură un număr întreg n și apoi cele n x n numere reale ale unui tablou bidimensional. Programul va afişa:
a) matricea pe ecran
b) media aritmetică a elementelor din matrice
c) suma elementelor de pe diagonala principală
d) valoarea minimă din matrice
e) valoare minimă de pe fiecare linie a matricii
f) elementele aflate deasupra diagonalei principale
g) câte din elementele matricii sunt pozitive, câte sunt negative și câte sunt nule
h) matricea obținută după eliminarea penultimei coloane

2. Să se înlocuiască elementul maxim de pe fiecare coloană a unei matrice cu suma elementelor de pe coloana respectivă. Să se afișeze matricea astfel obținută.

3. Se dă o matrice A formată din n x m elemente reale. Să se construiască matricea B formată din  indicii (linia și coloana) elementelor subunitare pozitive. Matricea B va fi formată din 2 rânduri și n x m coloane (B[1][1] va reține pe ce linie din A se găsește primul element pozitiv subunitar; B[2][1] va reține pe ce coloană din A se găsește primul element pozitiv subunitar; B[1][2] linia celui de-al doilea, B[2][2] coloana celui de-al doilea, ș.a.m.d.)

4. Se consideră o matrice pătratică cu n linii și n coloane care conţine date de tip int. Să se implementeze un program C++ care afişează pe ecran, pe o singură linie, suma elementelor pare de pe fiecare coloană.

5. Se consideră un tablou bidimensional (n x m) cu elemente întregi. Să se implementeze un program care ordonează crescător elementele situate pe liniile cu număr de ordine par (linia a doua, linia a patra, ş.a.m.d.). La afişare, elementele tabloului vor fi scrise sub forma unui tabel de n linii şi m coloane.

[image: ]6. Scrieţi un program C++ care citeşte de la tastatură două numere naturale nenule n şi m (2≤m≤10, 2≤n≤10) şi care construieşte în memorie şi apoi afişează o matrice A cu n linii (numerotate de la 1 la n) şi m coloane (numerotate de la 1 la m) cu proprietatea că fiecare element Aij memorează cea mai mică dintre valorile indicilor i şi j (1≤i≤n, 1≤j≤m). Matricea se va afişa pe ecran, câte o linie a matricei pe câte o linie a ecranului, elementele fiecărei linii fiind separate prin câte un spaţiu. Exemplu: pentru n=4 şi m=5 se va afişa matricea alăturată.

7. Scrieţi un program C++ care citeşte de la tastatură două numere naturale nenule n şi m (2≤m≤10, 2≤n≤10) şi care construieşte în memorie şi apoi afişează o matrice A cu n linii (numerotate de la 1 la n) şi m coloane (numerotate de la 1 la m) cu proprietatea că fiecare element Aij memorează cea mai mică dintre valorile indicilor i şi j (1≤i≤n, 1≤j≤m).
Matricea se va afişa pe ecran, câte o linie a matricei pe câte o linie a ecranului, elementele fiecărei linii fiind separate prin câte un spaţiu.

8. Scrieţi un program C++ care citeşte de la tastatură două numere naturale n şi p (2≤n≤15, 1≤p≤15) şi construieşte în memorie un tablou bidimensional cu n linii şi p coloane. Tabloul va fi construit astfel încât, parcurgând tabloul linie cu linie de sus în jos şi fiecare linie de la stânga la dreapta, să se obţină şirul primelor n*p pătrate perfecte impare, ordonat strict crescător, ca în exemplu. Tabloul astfel construit va fi afişat pe ecran, fiecare linie a tabloului pe câte o linie a ecranului, cu câte un spaţiu între elementele fiecărei linii.
Exemplu: pentru n=2, p=3 programul va afişa tabloul alăturat:
1 9 25
49 81 121

1.Implementați un program C++ care citește din fișierul DATE.IN un număr natural n creează și completează:
a)fișierul PRIM.OUT format din primele n x n numere prime >=n
b)fișierul PALINDROM.OUT format din primele n x n numere palindrom >=n

2. Fişierul text date.txt conţine, pe o singură linie, cel mult 1000 de numere naturale nenule cu cel mult 4 cifre fiecare, numerele fiind separate prin câte un spaţiu. Scrieţi un program C++ care citeşte de la tastatură un număr natural nenul n (n≤999) şi numerele din fişierul bac.txt şi care afişează pe ecran, separate prin câte un spaţiu, toate numerele din fişier care sunt divizibile cu n. Dacă fişierul nu conţine niciun astfel de număr, atunci se va afişa pe ecran mesajul NU EXISTA.

3. Fişierul text NR.TXT conţine pe o singură linie, separate prin câte un singur spaţiu, cel mult 100 de numere întregi, fiecare număr având cel mult 4 cifre. Scrieţi un program C++ care citeşte numerele din fişierul NR.TXT şi afişează pe ecran, separate prin câte un spaţiu, în ordine crescătoare, toate numerele naturale nenule din fişier. Dacă nu există astfel de numere se va afişa pe ecran mesajul NU EXISTA.

4. Fişierul text NR.TXT conţine pe o singură linie, separate prin câte un singur spaţiu, cel mult 100 de numere naturale, fiecare număr având cel mult 4 cifre. Scrieţi un program C++ care citeşte toate numerele din fişier şi afişează pe ecran, separate prin câte un spaţiu, în ordine crescătoare, toate numerele din fişier care au cel puţin 3 cifre. Dacă fişierul nu conţine astfel de numere se va afişa pe ecran mesajul NU EXISTA.

5. Fişierul text NR.TXT conţine pe o singură linie, separate prin câte un singur spaţiu, cel mult 100 de numere naturale, fiecare număr având cel mult 4 cifre. Scrieţi un program C++ care citeşte numerele din fişierul NR.TXT şi afişează pe ecran, separate prin câte un spaţiu, în ordine descrescătoare, toate numerele din fişier care au cel mult 2 cifre. Dacă fişierul nu conţine astfel de numere se va afişa pe ecran mesajul NU EXISTA.

6. Scrieţi un program C++ care citeşte de la tastatură un număr natural n cu cel mult 8 cifre (n≥10) şi care creează fişierul text NR.TXT ce conţine numărul n şi toate prefixele nenule ale acestuia, pe o singură linie, separate prin câte un spaţiu, în ordine descrescătoare a valorii lor.
Exemplu: pentru n=10305 fişierul NR.TXT va conţine numerele:
10305 1030 103 10 1

7. Scrieţi un program C++ care citeşte din fișierul date.in de pe prima linie un număr natural n iar de pe următoarele n linii, n perechi de numere a b (separate cu spațiu între ele) cu proprietatea a<=b. Programul va scrie în date.out rezultatul obținut în urma intersecției tuturor intervalelor [a,b] între ele.
Exemplu: pentru următorul conținut al fişierului date.in:
3
1 7
2 10
5 50
în date.out se va scrie:
5 7

8. Se citesc toate numerele întregi din DATE.IN. Să se scrie în DATE.OUT separate cu spațiu între ele doar numerele impare citite din fișierul de intrare. Tot în DATE.OUT să se scrie pe a doua linie numărul de elemente impare salvate pe prima linie.

9. Implementați un program care citește din DATE.IN de pe prima linie un număr natural n iar de pe a doua linie n numere naturale. Programul va scrie în fișierul DATE.OUT cel mai mare număr de 3 cifre care a fost găsit printre cele n numere. Dacă nu există un astfel de număr atunci în fișierul DATE.OUT se va scrie mesajul "Nu există".

10. Fișierul FILE.IN conține pe prima linie un număr natural n iar pe linia următoarea linie n cifre. Se cere să se genereze fișierul FILE.OUT care să conțină un număr format din cele n cifre în ordinea citirii lor.
Ex: dacă FILE.IN are următorul conținut:
5
8 3 2 1
atunci fișierul FILE.OUT va avea conținutul:
8321

11. Fișierul FILE.IN conține pe prima linie un număr natural n iar pe linia următoarea linie n cifre. Se cere să se genereze fișierul FILE.OUT care să conțină un număr format din cele n cifre în ordinea inversă citirii lor.
Ex: dacă FILE.IN are următorul conținut:
5
8 3 2 1
atunci fișierul FILE.OUT va avea conținutul:
1238

12. Fișierul ECUATII.IN conține pe prima linie un număr natural n iar pe următoarele n linii, n perechi de 2 numere reale (fiecare pereche reprezintă cei 2 coeficienți ai unei ecuații de gradul I). Să se genereze fișierul ECUATII.OUT care să conțină una sub alta soluțiile ecuației.
Dacă ECUATII.IN are următorul conținut:
3
2 -4
0 0
3 10
atunci ECUATII.OUT va avea conținutul:
2
oricare ar fi x real, x soluție
-3.3333

1.Se citește un vector V format din n numere întregi din fișierul DATE.IN astfel: de pe prima linie se citește numărul de elemente n iar de pe a doua linie cele n elemente din vector. Să se ordoneze descrescător elementele în vector și să se afișeze pe ecran elementele acestuia separate cu un spațiu între ele.

2.Se citește un vector V format din n numere întregi din fișierul DATE.IN astfel: de pe prima linie se citește numărul de elemente n iar de pe a doua linie cele n elemente din vector. Să se ordoneze crescător doar elementele pozitive din vector iar apoi să se afișeze pe ecran elementele vectorului rezultat în urma sortării astfel încât acestea să fie separate cu câte un spațiu între ele.

3.Se citește un vector V format din n numere întregi din fișierul DATE.IN astfel: de pe prima linie se citește numărul de elemente n iar de pe a doua linie cele n elemente din vector. Să se ordoneze crescător după ultima cifră (a unităților) elementele din vector. Să se afișeze pe ecran elementele vectorului rezultat în urma sortării.

4.Se citește un vector V format din n numere întregi din fișierul DATE.IN astfel: de pe prima linie se citește numărul de elemente n iar de pe a doua linie cele n elemente din vector. Să se ordoneze descrescător după cifra zecilor elementele din vector. Să se afișeze pe ecran elementele vectorului rezultat în urma sortării.

5.Se citește un vector V format din n numere întregi din fișierul DATE.IN astfel: de pe prima linie se citește numărul de elemente n iar de pe a doua linie cele n elemente din vector. Să se ordoneze crescător după cifra minimă elementele din vector. Să se afișeze pe ecran elementele vectorului rezultat în urma sortării.

6.Se citește un vector V format din n numere întregi din fișierul DATE.IN astfel: de pe prima linie se citește numărul de elemente n iar de pe a doua linie cele n elemente din vector. Să se ordoneze descrescător după suma cifrelor elementele din vector. Să se afișeze pe ecran elementele vectorului rezultat în urma sortării.

7.Se citește un vector V format din n numere întregi din fișierul DATE.IN astfel: de pe prima linie se citește numărul de elemente n iar de pe a doua linie cele n elemente din vector. Să se ordoneze crescător elementele de pe pozițiile impare și descrescător elementele de pe pozițiile pare din vector. Să se afișeze pe ecran elementele vectorului rezultat.

8.Se citesc doi vectori V1 și V2 formați din n1 și n2 numere întregi din fișierul DATE.IN astfel: de pe prima linie se citește numărul de elemente n1 al lui V1 iar de pe a doua linie cele n1 elemente din V1; de pe a treia linie se citește numărul de elemente n2 al lui V2 iar de pe a patra linie cele n2 elemente din V2 . Știind că elementele din V1 sunt ordonate crescător iar cele din V2 sunt ordonate descrescător să se sorteze crescător prin interclasare cei doi vectori într-un alt vector numit V. Pe ecran se vor afișa elementele din V separate cu câte un spațiu între ele.

9.Se citesc de la tastatură două numere întregi n și m reprezentând numărul de linii (n) și numărul de coloane (m) al unei matrici. Se citesc apoi cele n x m elemente reale ale unei matrici M. Să se ordoneze crescător elementele matricii (astfel încât de la stânga la dreapta și de sus în jos elementele să fie în ordine crescătoare) și să se afișeze pe ecran elementele matricii obținute.

1.Ce afișează următoarea secvență de cod program ?
  int i,V[11];
  V[1]=1;
  for(i=2;i<=10;i++)
    V[i]=2 * V[i-1]+3;

 for(i=1;i<=10;i++)
    if (i%2==1)
      cout<<V[i]<<" ";

2.Ce afișează următoarea secvență de cod program ?
  int i,V[11];
  for(i=1;i<10;i++)
        V[i]=2*i+1;
  for(i=1;i<=5;i++)
    cout<<V[i]<<" ";

3.Ce afișează următoarea secvență de cod program ?
  int i,V[11];
  for(i=10;i>=1;i--)
        V[i]=2*(10-i);
  for(i=1;i<=10;i=i+2)
    cout<<V[i]<<" ";

4.Ce afișează următoarea secvență de cod program ?
  int i,V[21],n=7;
  for(i=1; i<=n; i++)
    {
        V[i]=2*n-i;
         cout<<(V[i]-1)%7<<” ”;
     }

5.Ce afișează următoarea secvență de cod program ?
  int i,V[21],n=12;
  for(i=2; i<=n; i+=2)
    {
         V[i]=n*i;
         V[i-1]=V[i]+7;
         if (i%3==0)
             cout<<V[i] <<” ”;
     }

6.Ce afișează următoarea secvență de cod program ?
  int i, j, n=3, M[4][4],k=0;
  for(i=1; i<=n; i++)
    for(j=1; j<=n; j++)
    { k++;
       M[i][j]=k;
       if (i+j==n+1)
             cout<<M[i][j] <<” ”;
     }

7.Ce afișează următoarea secvență de cod program ?
  int i, j, n=3, M[4][4],k=0;
  for(i=1; i<=n; i++)
    for(j=1; j<=n; j++)
    { k=k+i+j;
       M[i][j]=k;
       if (i>j)
             cout<<M[i][j] <<” ”;
     }

